《高阳台 题小青“瘦影自临春水照”图》
清代·宗婉

一种愁容，十分病态，可曾真个痴心。强整新妆，东风独自沉吟。

无情有憾谁人见，只一池、春水分明。冷清清，庭院深深，杨柳阴阴。

天荒地老寻常事，算人间只有，此憾难平。薄命红颜，枉教占断才名。

伤心我亦工愁者，向画中、订个知音。愿从今，卿自怜侬，侬自怜卿。

作者简介：宗婉，字婉生，常熟人。山西同知萧瓒、北河州判锦炤母。有《梦湘楼稿》。